ปวดหัวติดต่อกัน3วันละค่ะ วันแรกมีอาเจียน น่าจะมีไข้ด้วยค่ะ วัน2-3 ก็ปวดหัวมาก กินยาครั้งละ2เม็ด วันแรก 4เม็ด ห่างกัน6ชั่วโมง เหมือนจะมีไข้ มีอาเจียน วันที่2 6เม็ด วันนี้ 4 มีท้องเสีย จะเป็นไรไหมค่ะ กลัวเป็นไข้เลือดออก หรือจะเกี่ยวกับ ประจำเดือนด้วย ไม่มาประมาณ2เดือนแล้ว ล่าสุดมา 18-26 มิถุนายน เดือนก่อน กว่าจะมาก็ห่างประมาณ2 เดือนกว่า
สวัสดีค่ะ @อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้น **อาการปวดศีรษะที่ควรจะรีบพบแพทย์คือ อาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว อาการปวดที่รุนแรงกว่าที่เคยเป็น อาการเหล่านี้จะบ่งชี้ว่า น่าจะมีพยาธิสภาพทางสมองค่ะ **กรณีของ น่าจะปวดศีรษะจากที่มีไข้นะคะ ซึ่ง ดูแลตนเองเบื้องต้นแล้วไม่ดีขึ้น ดังนั้นแนะนำไปพบแพทย์เพื่อตรวจวินิจฉัยโรคและรับการรักษาอย่างเหมาะสมค่ะ